smcproject/ml-wiki-sentences huggingface dataset:
ഗ്രീൻപീസിന്റെ ഇന്ത്യയിലെ പ്രവർത്തനങ്ങളിൽ ഏറെ ശ്രദ്ധ പിടിച്ചുപറ്റിയത് 1984ലെ ഭോപ്പാൽ ദുരന്തത്തിനെതിരേയുള്ള മുന്നേറ്റങ്ങളായിരുന്നു.
വലിയ ശമ്പളം പറ്റുന്ന ഡയറക്റ്റർ‌മാർ തലപ്പത്തിരിക്കുന്നതിനാൽ ധാരാളം വിമർശനങ്ങളും ഗ്രീൻപീസിന് നേരിടേണ്ടി വന്നിട്ടുണ്ട്.
ലാഭം ഉണ്ടാക്കുന്ന ഒരു കമ്പനി പോലെയാണ് ഇവർ പ്രവർത്തിക്കുന്നത് എന്നതാണ് ഇവയിൽ പ്രധാന വിമർശനം.
പുറത്തേക്കുള്ള കണ്ണികൾ ഗ്രീൻപീസ് ഗ്രീൻപീസ് ഇന്ത്യ
ചെന്നീർക്കര ഗ്രാമപഞ്ചായത്ത് ഇംഗ്ലീഷ് വിലാസം https://ml.wikipedia.org/wiki/Chenneerkara_Gramapanchayath ചെന്നീർക്കര ചെന്നീർക്കര 9°14′55″N 76°43′29″E ﻿ / ﻿ 9.24873°N 76.72476°E ﻿ / 9.24873; 76.72476 ഭൂമിശാസ്ത്ര പ്രാധാന്യം ഗ്രാമപഞ്ചായത്ത് രാജ്യം ഇന്ത്യ സംസ്ഥാനം കേരളം ജില്ല പത്തനംതിട്ട വില്ലേജ് {{{വില്ലേജ്}}} താലൂക്ക്‌ ബ്ലോക്ക് നിയമസഭാ മണ്ഡലം ലോകസഭാ മണ്ഡലം ഭരണസ്ഥാപനങ്ങൾ പ്രസിഡന്റ് വൈസ് പ്രസിഡന്റ് സെക്രട്ടറി വിസ്തീർണ്ണം 19.5 ചതുരശ്ര കിലോമീറ്റർ വാർഡുകൾ എണ്ണം ജനസംഖ്യ 19351 ജനസാന്ദ്രത 992/ ച.
പത്തനംതിട്ട ജില്ലയിലെ ഇലന്തൂർ ബ്ളോക്കിൽ സ്ഥിതി ചെയ്യുന്ന പഞ്ചായത്താണ് ചെന്നീർക്കര .
ചെന്നീർക്കര വില്ലേജിന്റെ പരിധിയിലാണ് ചെന്നീർക്കരപഞ്ചായത്തുപ്രദേശമുൾപ്പെടുന്നത്.
പഞ്ചായത്തിന്റെ വിസ്തീർണ്ണം 19.5 ചതുരശ്രകിലോമീറ്ററാണ്.
പഞ്ചായത്തിന്റെ അതിരുകൾ കിഴക്കുഭാഗത്ത് പത്തനംതിട്ട മുനിസിപ്പാലിറ്റിയും പടിഞ്ഞാറുഭാഗത്ത് മെഴുവേലി , കുളനട പഞ്ചായത്തുകളും , തെക്കുഭാഗത്ത് അച്ചൻകോവിലാറും , വടക്കുഭാഗത്ത് ഇലന്തൂർ പഞ്ചായത്തുമാണ് .
അവലംബം ↑ ഇതും കാണുക കേരളത്തിലെ ഗ്രാമപഞ്ചായത്തുകളുടെ പട്ടിക പുറമെ നിന്നുള്ള കണ്ണികൾ കേരള സർക്കാർ വെബ്സൈറ്റ് Archived 2016-03-04 at the Wayback Machine .
ചെന്നൈ അന്താരാഷ്ട്രവിമാനത്താവളം ഇംഗ്ലീഷ് വിലാസം https://ml.wikipedia.org/wiki/Chennai_International_Airport
ഇന്ത്യയുടെ തെക്കെ അറ്റത്തെ സംസ്ഥാനമായ ചെന്നൈയിൽ മീനമ്പാക്കത്ത് സ്ഥിതി ചെയ്യുന്ന  വിമാനത്താവളമാണ് ചെന്നൈ അന്താരാഷ്ട്രവിമാനത്താവളം ( IATA : MAA , ICAO : VOMM ) ( തമിഴ് : சென்னை பன்னாட்டு விமான நிலையம் ) അഥവാ മീനമ്പാക്കം വിമാ‍നത്താവളം .
ചെന്നൈയിൽ നിന്ന് 7 km (4.3 mi) ദൂരത്തിലാണ് ഇത് സ്ഥിതി ചെയ്യുന്നത്.
മുംബൈ ചത്രപതി അന്താരാഷ്ട്രവിമാനത്താവളം , ഡെൽഹി ഇന്ദിരാഗാന്ധി അന്താരാഷ്ട്ര വിമാനത്താവളം എന്നിവക്ക് ശേഷം ഇന്ത്യയിലെ ഏറ്റവും തിരക്കേറിയ വിമാനത്താവളമാണ് ഇത്.
ഇത് തെക്കേ ഇന്ത്യയിലെ  ദേശീയ - അന്താരാഷ്ട്ര വൈമാനിക യാത്രക്കാരുടെ  ഒരു പ്രധാന വിമാനത്താവളമാണ്.
10 ദശലക്ഷത്തിലധികം യാത്രക്കാരെ ഒരു വർഷം കൈകാര്യം ചെയ്യുന്നുണ്ടെന്നാണ് കണക്ക്.
2007 ൽ ഈ വിമാനത്താവളം 50 ലധികം വിമാനസേവനങ്ങൾക്ക് സൗകര്യം കൊടുത്തു.
ലോകത്തിലെ ഏറ്റവും കൂടുതൽ വേഗതയിൽ യാത്രക്കാരുടെ എണ്ണം കൂടുന്നതിൽ ഈ വിമാനത്താ‍വളത്തിന് 14-)അം സ്ഥാനമാണ്.
മുംബൈക്ക് ശേഷം ഏറ്റവും തിരക്കേറിയ കാർഗോ ടെർമിനൽ ഇവിടെയാണ് ഉള്ളത്.
ചരിത്രം മീനമ്പhാക്കത്തെ പഴയ ടെർമിനൽ
ചെന്നൈ വിമാനത്താവളം ഇന്ത്യയിലെ വിമാനത്താവളങ്ങളിൽ വളരെ പഴയ ഒന്നാണ്.
ആദ്യകാലങ്ങളിൽ സ്ഥാപിക്കപ്പെട്ട വിമാനത്താവളങ്ങളിലൊന്നാണ് ഇത്.
എയർ ഇന്ത്യയുടെ ആദ്യ വിമാനത്തിന്റെ 1954 ൽ മുംബൈയിൽ നിന്നും ബെൽഗാവ് വഴി ചെന്നൈയിലാണ് എത്തിച്ചേർന്നത്.
ഇവിടുത്തെ ആദ്യ യാത്രിക ടെർമിനൽ പണിതത് വടക്ക് കിഴക്ക് ഭാഗത്തായി മീനമ്പാക്കത്ത് ആണ് .
അതുകൊണ്ട് ഇതിനെ മീനമ്പാക്കം വിമാനത്താവളം എന്ന് അറിയപ്പെട്ടു.
പിന്നീട് ഇവിടുത്തെ യാത്ര സേവനങ്ങൾ പല്ലവരം എന്ന സ്ഥലത്തേക്ക് മാറ്റി.
പഴയ ടെർമിനൽ ഇപ്പോൾ കാർഗോ ടെർമിനൽ ആയിട്ടാണ് ഉപയോഗിക്കുന്നത്.
ഇന്ത്യൻ കൊറിയർ കമ്പനി ആയ ബ്ലൂ ഡാർട്ടിന്റെ ആസ്ഥാനവുമാണ് ഇത്.
ചെന്നൈ വിമാനത്താവളത്തിൽ മൂന്ന് ടെർമിനലുകളാണ് ഉള്ളത്.
പഴയ മീനമ്പാക്കം ടെർമിനൽ ഇപ്പോൾ കാർഗോ ടെർമിനൽ ആയിട്ടാണ് ഉപയോഗിക്കുന്നത്.
യാത്രാ സേവനങ്ങൾക്കായി പല്ലവരത്തിനടുത്ത് നിർമിച്ചിട്ടുള്ള പുതിയ ടെർമിനലാണ് ഉപയോഗിക്കുന്നത്.
യാത്ര ടെർമിനലുകളിൽ ഡൊമെസ്റ്റിക്, ഇന്റർനാഷണൽ എന്നിവ ഒരു ഇന്റർകണക്ട് കെട്ടിടം വഴി ബന്ധിപ്പിച്ചിരിക്കുന്നു.
ആദ്യം നിർമ്മിക്കപ്പെട്ടത് ഇതിലെ ഇന്റർനാഷണൽ കെട്ടിടമാണ്.
ഇതിൽ രണ്ട് എയറോ പാലങ്ങൾ ഉണ്ട്.
ഇതിനു ശേഷം ഡൊമെസ്റ്റിക് ടെർമിനൽ പണി കഴിഞ്ഞു.
ഇതിൽ മൂന്ന് എയറോ പാലങ്ങൾ ഉണ്ട്.
ഡൊമെസ്റ്റിക് ടെർമിനലിന്റെ നിർമ്മാണത്തിനു ശേഷം അതു വരെ യാത്രക്കാരുടെ സേവനത്തിനായി ഉപയോഗിച്ചിരുന്ന മീനമ്പാക്കം ടെർമിനൽ കാർഗോ പ്രവർത്തനങ്ങൾക്ക് മാത്രമായി  ഉപയോഗിക്കാൻ തുടങ്ങി.
അടുത്തിടെ അന്താരാഷ്ട്ര ടെർമിനലിൽ ഒരു പുതിയ കെട്ടിട ബ്ലോക്ക് കൂടി നിർമ്മിച്ച് നീട്ടുകയുണ്ടായി.
ചെന്നൈ വിമാനത്താവളത്തിന് ഇന്ത്യയിലെ ആദ്യ ഐ.എസ്.ഒ.9000 ബഹുമതി ലഭിക്കുന്ന ആദ്യ വിമാനത്താവളം എന്ന ബഹുമതിയുമുണ്ട്.
സ്ഥിതിവിവരങ്ങൾ
ഇപ്പോൾ ഏകദേശം 25 വിമാന നീക്കങ്ങൾ ഓരോ മണിക്കൂറിലും ചെന്നൈ വിമാനത്താവളം കൈകാര്യം ചെയ്യുന്നുണ്ട്.
പക്ഷേ, ഈ കൈകാര്യം ചെയ്യാനുള്ള കഴിവ് 2014-15 വർഷം ആകുമ്പോഴേക്കും തീരും എന്നാണ് കണക്ക്.
പുതുതായി പണി തീർന്ന അണ്ണാ അന്താരാഷ്ട്ര ടെർമിനൽ  2007-08 ൽ 3,410,253 യാത്രക്കാർക്ക് സേവനം നൽക്കി എന്നാണ് കണക്ക്.
അതുപോലെ പുതിയ ഡൊമെസ്റ്റിക് ടെർമിനൽ ആയ കാമരാജ ഡൊമെസ്റ്റിക് ടെർമിനൽ 2007-08 വർഷം 7,249,501 യാത്രക്കാർക്ക് സേവനം നൽകി എന്നാണ് കണക്ക്.
ഇതുപ്രകാരം കാർഗോ ടെർമിനൽ 2007-08 വർഷം 270,608 ടൺ സാധനങ്ങളുടെ കാർഗോ നീക്കങ്ങൾ കൈകാര്യം ചെയ്തതായിട്ടാണ് കണക്ക്.
മറ്റുവിവരങ്ങൾ വിമാനത്തിനകത്തു നിന്നുള്ള ഒരു ദൃശ്യം 2007-08, ൽ ഇപ്പോഴത്തെ വിമാനത്താവളം 1,15,865 വിമാനനീക്കങ്ങൾ കൈകാര്യം ചെയ്തു.
(ഓരോ മണിക്കൂറിലും  25  എന്ന വീതം ) ആധുനികരണം
വിമാനത്താവളം ഭാവിയിലെ യാത്രക്കാരുടെ കണക്ക് പ്രകാരം ഇപ്പോൾ ആധുനികരിച്ചു കൊണ്ടിരിക്കുകയാണ്.
എയർപോർട്ട് അതോറിറ്റി ഓഫ് ഇന്ത്യയുടെ നേതൃത്വത്തിൽ നടക്കുന്ന ഈ പ്രവർത്തനങ്ങളിൽ പുതുതായി  ഒരു റൺ‌വേ, പുതിയ ടാക്സിവേകൾ, അപ്രോണുകൾ, പുതിയ യാത്ര കെട്ടിടം എന്നിവ പണിതീർന്നു കൊണ്ടിരിക്കുന്നു.
സമീപ സ്ഥലങ്ങളിലെ സ്ഥലങ്ങൾ കൂടി  വാങ്ങിച്ചു കൊണ്ട് പുതുതായി പണിയുന്ന പ്രവർത്തനം കൂടി ഇതിൽ ഉൾപ്പെടുന്നു.
ഈ ആധുനികരണ ഏകദേശം രൂ.
2,350 കോടി ചെലവ് പ്രതീക്ഷിക്കുന്നു, ഇതിൽ രൂ.1,100 കോടി, റൺ‌വേ, അപ്രോൺ എന്നിവ നിർമ്മിക്കുന്നതിനു മാത്രമായി ഉള്ളതാണ്.
പുതുതായി നിർദ്ദേശത്തിലിരിക്കുന്ന ചെന്നൈ മെട്രോ റെയിൽ പദ്ധതി, ചെന്നൈ അന്താരാഷ്ട്രവിമാനത്താവളവുമായി ബന്ധിപ്പിക്കുന്നുണ്ട്.
ഇത് 2013-2014 ആവുമ്പോഴേക്കും പണി തീരുമെന്ന് കണക്കാക്കുന്നു.
പുതിയ ഗ്രീൻഫീൽഡ് വിമാനത്താവളം
തമിഴ്‌നാട് മുഖ്യമന്ത്രി മീനമ്പാക്കം വിമാനത്താവളം കൂടാതെ ഒരു പുതിയ വിമാനത്താവളത്തിന്റെ പ്രഖ്യാപനം കൂടി നടത്തിയിട്ടുണ്ട്.
ശ്രീ പെരുമ്പത്തൂർ , തിരുവള്ളൂർ താലൂക്കുകളിലായിട്ട് ഒരു പുതിയ ഗ്രീൻഫീൽഡ് വിമാനത്താവളം കൂടി എന്നാണ് പ്രഖ്യാപനം.
ചെന്നൈ മീനമ്പാക്കം വിമാനത്താവളത്തിന്റെ വികസനം കൂടാതെ ആണ് ഈ വിമാനത്താവളം.
പുതിയ ഗ്രീൻഫീൽഡ് വിമാനത്താവളം ഏകദേശം 3,486.66 acres (14.1100 km 2 ) ഏക്കറിൽ പരന്നു കിടക്കുന്ന ഒന്നായിരിക്കും.
അതു കൂടാതെ ഇപ്പോഴത്തെ വിമാനത്താവളത്തിന്റെ വികസനപ്രവർത്തനങ്ങൾ 1,069.99 acres (4.3301 km 2 ) ൽ ആയിരിക്കും .
ഇതിന്റെ മൊത്തം ചെലവ്  2,000 കോടി എന്ന് കണക്കാക്കപ്പെടുന്നു.
എത്തിച്ചേരാനുള്ള വഴി
ഇപ്പോഴത്തെ വിമാനത്താവളം സ്ഥിതി ചെയ്യുന്നത് ചെന്നൈ - തിരുച്ചിറപ്പിള്ളി ഗ്രാന്റ് സതേൺ ട്രങ്ക് റോഡിലാണ്.
ഇത് ദേശീയപാത 45 ന്റെ ഭാഗമാണ്.
ചെന്നൈ അന്തർനഗര റെയിൽവേയുടെ തിരുസലം സ്റ്റേഷനും ഇവിടെ അടുത്താണ് സ്ഥിതി ചെയ്യുന്നത്.
ടെർമിനലുകളും വിമാനങ്ങളും
ദേശീയ തലത്തിലുള്ള വിമാനസേവനങ്ങൾ കാമരാജ് ടെർമിനലിൽ നിന്നാണ് പ്രവർത്തിക്കുന്നത്.
അണ്ണാ ടെർമിനൽ അന്താരാഷ്ട്ര സേവനങ്ങൾക്കായി പ്രവർത്തിക്കുന്നു.
പഴയ ടെർമിനൽ ആയ മീനമ്പാക്കം കാർഗോ പ്രവർത്തനങ്ങൾക്കായി ഉപയോഗിക്കുന്നു.
MAP for proposed Greenfield Airport Consolidated Update About Chennai Airport Archived 2007-06-25 at the Wayback Machine .
ചെന്നൈ ജില്ല ഇംഗ്ലീഷ് വിലാസം https://ml.wikipedia.org/wiki/Chennai_district Divisions of Chennai district.
Egmore-Nungambakam 2.
Fort Tondiarpet 3.
Mambalam-Guindy 4.
Mylapore-Triplicane 5.
Perambur-Purasawalkkam.
ചെന്നൈ ജില്ല ഇന്ത്യയിലെ തമിഴ്‌നാട് സംസ്ഥാനത്തിൽ സ്ഥിതി ചെയ്യുന്നു.
തമിഴ്നാട്ടിലെ ഏറ്റവും ചെറിയ ജില്ലയാണ് ചെന്നൈ ജില്ല.
ചെന്നൈ നഗരത്തിൻറെ ഏറിയ പങ്കും ചെന്നൈ ജില്ലയിൽ ഉൾപെടുന്നു.
ചെന്നൈ ജില്ലയെ 5 താലുക്കായി തരം തിരിച്ചിരിക്കുന്നു.
ഇന്ത്യയിലെ ഏറ്റവും വലിയ  നാലാമത്തെ നഗരം കൂടിയാണ് ചെന്നൈ.
ചെന്നൈ തുറമുഖം ഇംഗ്ലീഷ് വിലാസം https://ml.wikipedia.org/wiki/Chennai_Port Chennai Port from the air
ചെന്നൈ തുറമുഖം (മുമ്പ് മദ്രാസ് പോർട്ട്) ഇന്ത്യയിലെ  രണ്ടാമത്തെ വലിയ തുറമുഖമാണ് (ഒന്നാമത് മുംബൈ തുറമുഖം).
കിഴക്കൻ തീരത്തെ ഏറ്റവും വലിയ തുറമുഖവും ഇന്ത്യയിലെ 13 മുഖ്യ തുറമുഖങ്ങളിൽ പഴക്കത്തിൽ മൂന്നാമത്തെതുമാണ് ഇത്.
മൂന്ന് ഡോക്കുകളും 24 ബെർത്തുകളും ഉള്ള ഈ തുറമുഖം ദക്ഷിണേന്ത്യയുടെ കവാടമായി അറിയപ്പെടുന്നു.
ഈ തുറമുഖത്തിന് ഐ.എസ്.ഒ. 14001:2004 അംഗീകാരമുണ്ട്.
പ്രധാന ക്രയവിക്രയങ്ങൾ
ചെന്നൈ തുറ്മുഖത്തു നിന്നും പ്രധാനമായും കയറ്റുമതി ചെയ്യുന്നത് വാഹനങ്ങളും,വാഹന ഘടകങ്ങളും,വസ്ത്രോൽപ്പന്നങ്ങളും മറ്റുമാണ്.
റോറോ സംവിധാനമുള്ള ഇവിടെ നിന്നുമാണ് ഇന്ത്യയിൽ നിർമ്മിക്കുന്ന വാഹനങ്ങളിൽ ഭൂരിഭാഗവും കയറ്റുമതി ചെയ്യുന്നത്.
സഹോദര തുറമുഖങ്ങൾ
ചെന്നൈ തുറമുഖം വികസനത്തിനും കപ്പൽഗതാഗതത്തിനുമായി ലോകത്തെ മികച്ച രണ്ട് തുറമുഖങ്ങളുമായി കരാറിലെത്തിയിട്ടുണ്ട്.
അവയുടെ വിശ്ദാംശങ്ങൾ താഴെ.
Country Port State / Region Since Belgium Port of Zeebrugge West Flanders November 2008 Canada പ്രമാണം:Halifax Flag.svg Port of Halifax Nova Scotia January 2009 അവലംബം
ചെന്നൈ ഇംഗ്ലീഷ് വിലാസം https://ml.wikipedia.org/wiki/Chennai ചെന്നൈ (മദ്രാസ്) ചെന്നൈ (മദ്രാസ്) 13°05′N 80°16′E ﻿ / ﻿ 13.09°N 80.27°E ﻿ / 13.09; 80.27 ഭൂമിശാസ്ത്ര പ്രാധാന്യം മഹാനഗരം രാജ്യം ഇന്ത്യ സംസ്ഥാനം തമിഴ്‌നാട് ജില്ല ചെന്നൈ ഭരണസ്ഥാപനങ്ങൾ കോർപ്പറേഷൻ മേയർ കമ്മീഷണർ പ്രിയ രാജൻ രാജേഷ് ലക്കാനി വിസ്തീർണ്ണം 174 ചതുരശ്ര കിലോമീറ്റർ ജനസംഖ്യ 4,352,932 ജനസാന്ദ്രത 25,016/ ച.
മീ കോഡുകൾ • തപാൽ • ടെലിഫോൺ 600 xxx +91 44 സമയമേഖല UTC +5:30 പ്രധാന ആകർഷണങ്ങൾ മറീനാ ബീച്ച്, എലിയട്ട്സ് ബീച്ച്, പല ക്ഷേത്രങ്ങൾ, സിറ്റി സെന്റർ, സ്പെൻസർസ് പ്ലാസ, ചെപ്പോക്ക് സ്റ്റേഡിയം, വേടന്താങ്കൽ പക്ഷി സങ്കേതം, വണ്ടലൂർ മൃഗശാല
തമിഴ്‌നാ‍ടിന്റെ തലസ്ഥാനവും ഇന്ത്യയിലെ നാലാമത്തെ വലിയ മെട്രോ നഗരവുമാണ്‌ ചെന്നൈ .
1996 വരെ മദ്രാസ് എന്ന പേരിലറിയപ്പെട്ടിരുന്നു.
ലോകത്തിലെ തന്നെ 34 -ആമത്തെ ഏറ്റവും വലിയ നഗരസമുച്ചയമാണ് ചെന്നൈ.
തെക്കേ ഇന്ത്യയുടെ പ്രവേശനകവാടം കൂടിയാണ് ഈ നഗരം.
ഇന്ത്യൻ മെട്രോകളിൽ പാ‍രമ്പര്യവും സംസ്കാരവും ഇന്നും നിലനിർത്തുന്ന നഗരം.
നഗരവാസികൾ മാതൃഭാഷയോട്  ( തമിഴ് ) ആഭിമുഖ്യം പുലർത്തുന്നു.
ചെന്നൈയിലെ മറീന ബീച്ച് ലോകത്തിലെ തന്നെ നീളം കൂടിയ കടൽത്തീരങ്ങളിൽ ഒന്നാണ്.
‘കോളിവുഡ്’ എന്നും അറിയപ്പെടുന്ന തമിഴ് സിനിമയുടെ ആസ്ഥാനവും ചെന്നൈ തന്നെ.
ചരിത്രം ചെന്നൈ സെണ്ട്രൽ റെയിൽ‌വേ സ്റ്റേഷൻ
ചെന്നൈയും ചുറ്റുമുള്ള സ്ഥലങ്ങളും ഭരണപരമായും,  സാമ്പത്തികമായും, സൈനികമായും പ്രാധാന്യമുള്ളതായി ഒന്നാം നൂറ്റാണ്ടു മുതലേ നിലനിന്നിരുന്നു.
ചെന്നൈയിൽ, പല്ലാവരം എന്നയിടത്ത് നിന്നും ശിലായുഗത്തിലെ പല വസ്തുക്കളും കണ്ടുകിട്ടിയിട്ടുണ്ട്.
ഭാരതീയ പുരാവസ്തു വകുപ്പിന്റെ പട്ടികയിൽ, പല്ലാവരം ഒരു നവീന ശിലായുഗ ജനവാസ കേന്ദ്രമായിരുന്നു.
ഒന്നാം നൂറ്റാണ്ടുമുതൽ തന്നെ പല്ലവ, ചോഴ, വിജയനഗര സാമ്രാജ്യങ്ങളിൽ ചെന്നൈ പ്രധാന നഗരമായിരുന്നു.
ചെന്നൈയിലെ മൈലാപ്പൂർ പല്ലവസാമ്രാജ്യത്തിലെ പ്രധാന തുറമുഖം ആയിരുന്നു.
വി.തോമസ് കി.
52 മുതൽ കി.
വ 70 വരെ മൈലാപ്പൂരിൽ ക്രിസ്തീയവിശ്വാസം പ്രബോധിപ്പിച്ചു.
15-ആം നൂറ്റാണ്ടിൽ ഇവിടെ വന്ന പോർച്ചുഗീസുകാർ സാന്തോം എന്ന സ്ഥലത്ത് ഒരു തുറമുഖം നിർമ്മിച്ചു.
1612-ഇൽ ഡച്ചുകാർ ചെന്നൈ കൈപ്പറ്റി.
1612ൽ ഡച്ചുകാർ ചെന്നൈക്ക്‌ വടക്ക്‌, പുലിക്കാട്ട് എന്ന സ്ഥലത്ത് ഒരു പട്ടണം സ്ഥാപിക്കുകയും ചെയ്തു.
1639 ആഗസ്റ്റ്‌ 22ആം തിയ്യതി ബ്രിട്ടിഷ് ഈസ്റ്റ്‌ ഇന്ത്യാ കമ്പനിയുടെ ഫ്രാൻസിസ്‌ ഡേ എന്നാ നാവികൻ കടൽ തീരത്ത് ഭൂമി വാങ്ങിയിരുന്നു.
ആ സമയം, വന്ദവാസിയിലെ നായകനായ ദാമർല വേങ്കടാദ്രി നായകുടു ആയിരിന്നു ചെന്നൈ ഭരിച്ചിരുന്നത്.
ഈസ്റ്റ്‌ ഇന്ത്യാ കമ്പനിക്ക്‌ വ്യവസായ ശാലകളും ശേഖരണ നിലവറകളും നിർമ്മിക്കാനുള്ള അനുമതിയും നൽകി.
ഒരു വർഷത്തിനു ശേഷം ബ്രിട്ടിഷുകാർ സെന്റ്‌ ജോർജ്ജ് കോട്ട നിർമ്മിക്കുകയും, പിൽക്കാലത്ത്‌ തെക്കൻ ഭാരതത്തിന്റെ തന്നെ ഭരണ സിരാകേന്ദ്രം ആയിത്തീരുകയും ചെയ്തു.
സ്വാതന്ത്ര്യാനന്തരം, ഇതേ കോട്ട തന്നെ തമിഴ്നാടിന്റെ നിയമസഭാ മന്ദിരമായും ഉപയോഗിച്ച് വന്നു.
1746ൽ അന്ന് മൌറിഷ്യസിന്റെ ഗവർണറായിരുന്ന ജനറൽ ലാ ബോർഡോനൈസിന്റെ നേതൃത്വത്തിലുള്ള സേന, ഈ കോട്ട പിടിച്ചടക്കുകയും, പട്ടണവും, സമീപ ഗ്രാമങ്ങളും മുഴുവൻ കൊള്ളയടിക്കുകയും ചെയ്തു.
മൂന്ൻ വർഷത്തിനു ശേഷം എയ്ക്സ്‌-ലാ-ചാപെല്ലെ കരാറിൻപടി ബ്രിട്ടിഷുകാർ കോട്ട തിരിച്ചു പിടിക്കുകയായിരുന്നു.
അതിനു ശേഷം കോട്ടയും ചുറ്റുമുള്ള പ്രദേശങ്ങളും നവീകരിച്ച്, ഇനിയൊരു യുദ്ധത്തെ നേരിടാൻ തക്ക പ്രാപ്തമാക്കി.
മൈസൂരിലെ ഹൈദരലിയുടെ പടയോട്ടത്തെ ലക്ഷ്യമിട്ടായിരുന്നു നവീകരണം.
1759ൽ വീണ്ടും ഒരു ഫ്രഞ്ച് യുദ്ധത്തെ ചെന്നൈ അതിജീവിച്ചു.
1769ൽ മൈസൂർ രാജ്യത്ത്‌ നിന്നും പട്ടണം യുദ്ധ ഭീഷണി നേരിട്ട്.
പിന്നീട് മദ്രാസ്‌ ഉടമ്പടിയിൽ യുദ്ധമില്ലാതെ ധാരണയിൽ എത്തി.
പതിനെട്ടാം നൂറ്റാണ്ടിൽ തമിഴ്നാടിന്റെ ഏതാണ്ട് മുഴുവനും ആന്ധ്രാപ്രദേശിന്റെ വലിയ ഒരു ഭാഗവും കർണാടകവും മദ്രാസ്‌ പ്രസിഡൻസിക്ക് കീഴിൽ വന്നു.
അതിനു ശേഷമാണ് നഗരത്തിനെ നവീകരിച്ചതും നാവിക സേനയും മറ്റ് ആധുനിക സംവിധാനങ്ങളും കൊണ്ട് വന്നതും.
പത്തൊൻപതാം നൂറ്റാണ്ടോടു കൂടി വികസിതമായ ഒരു നഗരമാവുകയും, ബോംബെ, കൽക്കട്ട തുടങ്ങി വലിയ നഗരങ്ങളിലേക്ക് റെയിൽ ഗതാഗതം തുടങ്ങുകയും, വാർത്താ വിനിമയ ശൃംഖല സ്ഥാപിക്കുകയും ചെയ്തതോടെ, ചെന്നൈ തെക്കൻ ഭാരതത്തിന്റെ തലസ്ഥാനതുല്യമായി മാറി.
ഒന്നാം ലോകയുദ്ധ കാലത്ത്‌ ഇന്ത്യയിൽ ആക്രമിക്കപ്പെട്ട ഒരേഒരു നഗരമാണ് മദ്രാസ്‌.
ജർമൻ ലഘു ക്രൂസർ ആയ എസ്.എം.എസ്. എംഡൻ ആണ് 1914 സെപ്തംബർ 22നു ചെന്നൈ തീരത്തെ ആക്രമിച്ചത്.
ആ സംഭവത്തിന്റെ ഓർമക്കായി സെന്റ്‌ ജോർജ്ജ് കോട്ടയിൽ ഒരു ശിലയും ഉണ്ട്.
സ്വാതന്ത്ര്യാനന്തരം, മദ്രാസ്‌ സംസ്ഥാനത്തിന്റെ തലസ്ഥാനമാവുകയും, പിന്നീട് സംസ്ഥാനത്തെ തമിഴ്നാട് എന്ന് പുനർനാമകരണം ചെയ്യുകയും ഉണ്ടായി.
2004 ഡിസംബർ  26നുണ്ടായ സുനാമിയിൽ ഭീമൻ തിരമാലകൾ ചെന്നൈ തീരത്തെ താറുമാറാക്കുകയും അനേകം ആളുകൾ മരിക്കുകയും ഉണ്ടായി.
ചെന്നൈയിൽ സാൻതോം എന്ന സ്ഥലത്തുള്ള 'മാദ്രെ ദേ ദേവൂസ്" ദേവാലയം പണ്ട് മുതലേ പ്രസിദ്ധമായിരുന്നു.
മദ്രാസ്‌ എന്ന പേര് ഈ ദേവാലയത്തിന്റെ പേരിൽ നിന്നും ഉരുത്തിരിഞ്ഞതാണ്.
ഭാരതത്തിന്റെ തെക്കുകിഴക്കൻ ബംഗാൾ ഉൾക്കടൽ‍ത്തീരത്ത് സ്ഥിതി ചെയ്യുന്ന ചെന്നൈ തമിഴ്നാട് സംസ്ഥാനത്തിന്റെ വടക്കേ അറ്റത്ത് ആന്ധ്രാപ്രദേശുമായി അതിർത്തി പങ്കിടുന്നു.
ചെന്നൈ നഗരത്തിന്റെ വിസ്തീർണ്ണം 174.
മീറ്ററാണ്.
ചെന്നൈ ജില്ലയും, കാഞ്ചീപുരം, ചെങ്കൽപ്പെട്ട് ജില്ലകളുടെ ചില പ്രദേശങ്ങളും ചേർന്നതാണ് ചെന്നൈ മഹാനഗര പ്രദേശം.
മഹാബലിപുരം , ചെങ്കൽപ്പെട്ട് , അരക്കോണം , കാഞ്ചീപുരം , ശ്രീഹരിക്കോട്ട , ശ്രീപെരും‌പുതൂർ എന്നിവ നഗരത്തിന് സമീപമുള്ള പ്രധാന സ്ഥലങ്ങളാണ്.
ചെന്നൈയിലെ മെറീനാ ബീച്ച് ലോകത്തിലെ രണ്ടാമത്തെ ഏറ്റവും നീളമുള്ള കടൽക്കരയാണ്.
13 കി.
മീ നീളമുള്ള ഈ കടൽക്കരയെ മൂന്നായി വേർതിരിക്കാം.
കൂവം നദി കടലിൽ ചേരുന്നതിന് തെക്കുള്ള പ്രദേശം മെറീനബീച്ച് എന്നറിയപ്പെടുന്നു.
അഡയാർ നദി കടലിൽ ചേരുന്നതിന് വടക്കുള്ള പ്രദേശം സാന്തോം ബീച്ച് എന്നും, കൂവത്തിനും അഡയാറിനും ഇടക്കുള്ള പ്രദേശം ബെസൻറ് നഗർ അല്ലെങ്കിൽ എലിയറ്റ്സ് ബീച്ച് എന്നും അറിയപ്പെടുന്നു.
വർഷം മുഴുവനും ഉയർന്ന ചൂടും ആർദ്രതയും ഉള്ള നഗരമാണ് ചെന്നൈ.
44.1 ഡി.സെ.
ആണ് ഇതുവരെ രേഖപ്പെടുത്തിയിട്ടുള്ളതിൽ വച്ച് ഏറ്റവും ഉയർന്ന താപനില.
15.1 ഡി.സെ.
ആണ് കുറഞ്ഞ താപനില.
തെക്കുകിഴക്കൻ കാലവർഷക്കാറ്റും, വടക്കുപടിഞ്ഞാറൻ കാലവർഷക്കാറ്റും നഗരത്തിന് മഴ നൽകുന്നു.
ഒക്ടോബർ പകുതി മുതൽ നവംബർ മാസം നീളെയാണു ഏറ്റവുമധികം മഴ ലഭിക്കുന്നത്.
ആണ്ടിലെ ശരാശരി വർഷപാതം 1300 മി.മീ യാണ്.
പുഴലേരി, ചോഴാവരം, ചെമ്പരപ്പാക്കം എന്നീ ജലസംഭരണികളിൽ നിന്നുമാണ് നഗരത്തിന് കുടിവെള്ളം ലഭിക്കുന്നത്.
ചെന്നൈ നഗരത്തിന്റെ ഭരണം നിർവഹിക്കുന്നതു ഇന്ത്യയിലെ തന്നെ ഏറ്റവും പഴക്കം ചെന്ന കോർപറേഷനായ ചെന്നൈ കോർപറേഷൻ ആണ്.
ഇതിന്റെ ആസ്ഥാനം ചെന്നൈ സെൻട്രൽ റെൽവേ സ്റ്റേഷനടുത്തു സ്തിഥി ചെയ്യുന്ന "റൈപൺ ബിൽഡിങ്ങിലാണ്.
ചെന്നൈ എഗ്മൂർ തീവണ്ടി നിലയം
ചെന്നൈ എഗ്മൂർ (മുൻപ് മദ്രാസ് എഗ്മോർ) ചെന്നൈ നഗരത്തിലെ എഴുമ്പൂർ എന്ന സ്ഥലത്തുള്ള തീവണ്ടി നിലയമാണ്.
എഴുമ്പൂർ എന്നതിന്റെ ആംഗലേയ നാമമാണ് എഗ്മോർ.
തെക്കൻ തമിഴ്നാട്, മദ്ധ്യ തമിഴ്നാട്, കേരളം എന്നീ ഭാഗങ്ങളിലേക്കുള്ള ട്രെയിനുകൾക്കും വടക്കേഇന്ത്യയിലേക്കുള്ള ചില ട്രെയിനുകൾക്കും എഗ്മോർ റെയിൽ നിലയം സേവനം നൽകുന്നു.
ചെന്നൈ സെൻട്രൽ സ്റ്റേഷൻ ചെന്നൈക്ക് വടക്കും പടിഞ്ഞാറുമുള്ള സ്ഥലങ്ങളിലേക്ക് സേവനം കൊടുക്കുമ്പോൾ, തെക്കൻ തമിഴ്നാടിലേക്കുള്ള സേവനം എഗ്മോർ നൽകുന്നു.
ചെന്നൈ ബീച്ച് - താമ്പരം പാതയിലെ ഒരു പ്രധാന നിറുത്തമാണ് 
എഗ്മോർ.
ചെന്നൈയിലെ തന്നെ ഏറ്റവും പഴക്കം ചെന്നതും പ്രൗഢിയുള്ളതുമായ ഒരു നിർമ്മാണ രീതിയാണ് ഈ സ്റ്റേഷനുള്ളത്.
ഇത് ഗോതിക്ക് ശൈലിയിലുള്ള ഒരു കെട്ടിടമാണ്.
എഗ്മോറിൽ നിന്നും പുറപ്പെടുന്ന ട്രെയിനുകളിൽ 75% വും തിരുച്ചിറപ്പള്ളി വഴിയാണ് കടന്നുപോകുന്നത്.
ചരിത്രം 1908ൽ എഗ്മോർ സ്റ്റേഷൻ 1913ൽ എഗ്മോർ സ്റ്റേഷൻ
ചരിത്ര രേഖകൾ പ്രകാരം ചെന്നൈ എഗ്മോർ ഒരു കോട്ടയായിരുന്നു.
ഇവിടം ആയുധശേഖരമായി പ്രവർത്തിച്ചിരുന്നതിനാലാണ് ബ്രിട്ടിഷുകാർ റെയിൽ നിലയം ആക്കിയത്.
ഇത് ആയുധം നീക്കുപോക്കു ചെയ്യാൻ സൗകര്യമായിരുന്നു.
ഡോ. പോൾ ആൻഡി എന്ന വ്യക്തിയുടെ സ്വകാര്യ സ്വത്തായിരുന്ന രണ്ടര ഏക്കർ ഭൂമിയിലാണ് ഈ സ്റ്റേഷൻ നിർമ്മിച്ചിരിക്കുന്നത്.
സൗത്തിന്ത്യൻ റെയിൽവേ കമ്പനി 1 ലക്ഷം രൂപയ്ക്കാണ് ഈ സ്ഥലം അദ്ദേഹത്തിൽ നിന്നും വാങിയത്.
ഹെന്രി ഇർവിൻ എന്ന എഞ്ചിനീയർ ആണ് ഈ കെട്ടിടം ആസൂത്രണം ചെയ്തത്.
1905ൽ തുടങ്ങി 3 വർഷം കൊണ്ടാണ് ഈ സ്റ്റേഷന്റെ പണി പൂർത്തിയാക്കിയത്.
ടി.സംയനാദ പിള്ളൈ (ബാംഗളൂർ) ആയിരുന്നു നിർമ്മാണത്തിന്റെ കരാറുകാരൻ.
ഒന്നേമുക്കാൽ കോടി രൂപയ്ക്കാണ് പണി പൂർത്തിയാക്കിയത്.
1908 ജൂൺ 11ആം തിയ്യതിയാണ് സ്റ്റേഷൻ പ്രവർത്തനം ആരംഭിച്ചത്.
സ്റ്റേഷൻ തുടങ്ങുമ്പോൾ റോബർട്ട് ക്ല്ലൈവിന്റെ പേരിടാൻ ആലോചിച്ചിരുന്നു എങ്കിലും പൊതു എതിർപ്പ് മാനിച്ച് എഗ്മോർ എന്ന് തന്നെ പേരിടുകയായിരുന്നു.
തുടക്കത്തിൽ വൈദ്യുതി ബന്ധം ഇല്ലാതിരുന്ന സ്റ്റേഷൻ, ഒരു ജനറേറ്റർ ഉപയോഗിച്ചാണ് പ്രവർത്തിച്ചിരുന്നത്.
ആരംഭ കാലത്തിലെ ഏറ്റവും പ്രധാനപ്പെട്ട ഒരു മീറ്റർ ഗേജ് ടെർമിനലായി ഇത് പ്രവർത്തിച്ചു വന്നു.
1930ലും 1980ലും ഈ.
സി.ബേർഡ് എന്ന കമ്പനി ഈ സ്റ്റേഷൻ പുനഃക്രമീകരണങ്ങൾ നടത്തി.
1990ൽ ഇത് ഒരു വലിയ ബ്രോഡ് ഗേജ് സ്റ്റേഷനായി മാറുകയും ചെയ്തു.
പണ്ട് കാലങ്ങളിൽ സ്വകാര്യവാഹങ്ങൾ പ്ലാറ്റ്ഫോമിനുള്ളിൽ കൊണ്ടു പോകാനുള്ള അനുമതിയുണ്ടായിരുന്നു.
ഇത് സാധനങ്ങൾ കയറ്റാനും ഇറക്കാനും വളരെ പ്രയോജനപ്പെടുത്തിയിരുന്നു.
വിതാനം
ചെന്നൈ എഗ്മോർ സ്റ്റേഷൻ രണ്ട് മേല്പാലങ്ങൾക്കു നടുവിലാണ് സ്ഥിതി ചെയ്യുന്നത്.
300x70 അടിയുള്ള ഈ കെട്ടിടം ലണ്ടൻ ചാറിങ് ക്രോസ്സ് സ്റ്റേഷൻ വലുതാണ്.
750 മീറ്റർ നീളം വീതമുള്ള 11 നടമേടകളാണ് ഈ സ്റ്റേഷനുള്ളത്.
ഇതിൽ 1,2,3 എന്നിവ ചെറിയ നടമേടകളാണ്.
4,5,6,7 എന്നീ നടമേടകൾ പ്രധാന ഡോമിനുള്ളിൽ വരുന്നതും പ്രധാന കവാടത്തിനു നേരെ ഉള്ളതുമാണ്.
8,9,10,11 നടമേടകൾ പുറനഗര ട്രെയിനുകൾക്കായി ഉള്ളതാണ്.
1ആം നടമേട കിഴക്കുവശത്തും 11ആം നടമേട പടിഞ്ഞാറുവശത്തും സ്ഥിതി ചെയ്യുന്നു.
ചില നടമേടകളിൽ യന്ത്രപ്പടിക്കെട്ടുകൾ പ്രവർത്തിക്കുന്നുണ്ട്.
എഗ്മോർ സ്റ്റേഷൻ, കിഴക്കുഭാഗത്തു നിന്ന്, മെയ് 2011 തിരക്ക്
2013ലെ കണക്കുകൾ പ്രകാരം 35 ദീർഘദൂര ട്രെയിനുകൾ, 118 പുറനഗര ട്രെയിനുകൾ, ഒന്നര ലക്ഷം ജനങ്ങൾ എന്നിവയ്ക്ക് ദിനേന സേവനം നൽകുന്ന ഒരു റെയിൽ നിലയമാണ് എഗ്മോർ.
സ്റ്റേഷന്റെ ദൈനം ദിന വരവ് 17.06 ലക്ഷം രൂപയാണ്.
അവലമ്പങ്ങൾ
ചെന്നൈ തുറമുഖം - മധുരവയൽ പാത
ചെന്നൈ തുറമുഖം - മധുരവയൽ എക്‌സ്പ്രസ് വേ ചെന്നൈയിൽ 19 kilometres (12 mi) ദൂരം ഉയരത്തിൽ നിർമ്മിക്കപ്പെട്ടു വരുന്ന ഒരു അതിവേഗ പാതയണ്.
ഇത് ചെന്നൈ തുറമുഖത്തിന്റെ 10-ാം നമ്പർ ഗേറ്റിൽ നിന്നു തുടങ്ങി കോയമ്പേട് വരെ കൂവം ആറിന്റെ കരയിലൂടെയും, പിന്നീട് ദേശീയപത 4 ന്റെ മധ്യഭാഗത്തു കൂടെയും മധുരവയൽ വരെ ഉയരമുള്ള തൂണുകളിൻ മേൽ നിർമ്മിച്ചു വരുന്നു.
നിർമ്മാണപ്രവർത്തനങ്ങൾ മധുരവയലിനടുത്തുള്ള റോഡ് ജംഗ്ഷൻ.
ചെന്നെല്ല് ഈ ലേഖനത്തിനു മിഴിവേകാൻ ചിത്രങ്ങൾ ചേർക്കുന്നത് നന്നായിരിക്കും.
ഇംഗ്ലീഷ് വിലാസം https://ml.wikipedia.org/wiki/Chennellu
ഉത്തരകേരളത്തിലെ ഒരു പ്രാദേശിക ഔഷധനെല്ലിനമാണ് ചെന്നെല്ല്ല് .
തിളക്കമുള്ള ധാന്യമായതുകൊണ്ടാണ് ഈ നെല്ലിനത്തിന് ഈ പേരുവന്നത്.
കണ്ണൂർ ജില്ലയിലെ ഉയർന്ന പ്രദേശങ്ങളിലാണ് ഈയിനം കൃഷിചെയ്തുവരുന്നത്.
ചെന്നെല്ല് വയറിളക്കത്തിനും ഛർദ്ദിക്കുമുള്ള ചികിത്സക്ക് ഉപയോഗിക്കുന്ന ഒന്നാണ്.
വൈക്കോലിന്റെ നിറമുള്ള ധാന്യത്തോടുകൂടിയ ഒരിനം ചെന്നെല്ലും വയനാട് ജില്ലയിലെ വയലുകളിൽ കൃഷിചെയ്തുവരുന്നുണ്ട്.
അവലംബം കേരളീയം മാസിക (ലക്കം 4,പുസ്തകം 9, 2007 ഏപ്രിൽ)
ചെന്നൈ എക്സ്പ്രസ് ഇംഗ്ലീഷ് വിലാസം https://ml.wikipedia.org/wiki/Chennai_Express
രോഹിത് ഷെട്ടി സംവിധാനം ചെയ്ത് 2013 ൽ പുറത്തിറങ്ങിയ ഒരു ഹിന്ദി ഭാഷാ ആക്ഷൻ കോമഡി ചലച്ചിത്രമാണ് ചെന്നൈ എക്സ്പ്രസ് ( / tʃ ɪ ˈ n aɪ / ⓘ ).
സാജിദ്-ഫർഹാദ്, യൂനുസ് സജാവാൾ എന്നിവർ തിരക്കഥ നിർവ്വഹിച്ചിരിക്കുന്ന ഈ ചിത്രത്തിലെ ഗാനങ്ങൾക്കു വിശാൽ ദാദ്ലാനി, ശേഖർ റാവ്ജിയാനി എന്നിവരാണ് സംഗീതം നൽകിയിരിക്കുന്നത്.
ഗൗരി ഖാൻ , കരിം മൊറാനി, റോണി സ്ക്രീവാല, സിദ്ധാർത്ഥ് റോയ് കപൂർ എന്നിവർ ചേർന്നാണ് ഈ ചിത്രം നിർമ്മിച്ചിരിക്കുന്നത്.
ഷാരൂഖ് ഖാൻ , ദീപിക പദുകോൺ , സത്യരാജ് എന്നിവർ കേന്ദ്രകഥാപാത്രങ്ങളായി എത്തിയ ഈ ചിത്രം ഇംഗ്ലീഷ് , ഫ്രഞ്ച് , സ്പാനിഷ്, അറബിക്, ജർമ്മൻ, ഹീബ്രു, ഡച്ച്, തുർക്കി, മലായ് എന്നീ ഭാഷാ സബ്ടൈറ്റിലുകളിലും പുറത്തിറങ്ങി.
തമിഴ് യുവതിയുമായി പ്രണയത്തിലാകുന്ന ഉത്തരേന്ത്യക്കാരന്റെ കഥയാണ് ചിത്രം പറയുന്നത്.
2013 ആഗസ്ത് 8 ന് ചെന്നൈ എക്സ്പ്രസ് വിദേശ വിപണികളിൽ പുറത്തിറങ്ങി.
ഇന്ത്യയിലും പെറിലും അതേ ദിവസം പുറത്തിറങ്ങിയ ആദ്യത്തെ ബോളിവുഡ് ചിത്രമാണ് ചെന്നൈ എക്സ്പ്രസ്.
മികച്ച നിരൂപകശ്രദ്ധ നേടിയ ഈ ചിത്രം ബോക്സോഫീസിൽ ഒരു വലിയ വിജയമായിരുന്നു.
മുംബൈയിൽ താമസിക്കുന്ന 40 കാരനായ അനാഥ ബാച്ചിലറാണ് രാഹുൽ മിതൈവാല.
എട്ടാം വയസ്സു മുതൽ മുത്തശ്ശനും മുത്തശ്ശിയും ചേർന്നാണ് വളർത്തിയത്.
രാഹുലിന്റെ മുത്തച്ഛൻ ഭീഷംഭറിന് പലഹാരക്കടകളുടെ ഒരു ശൃംഖലയുണ്ട്.
ബിഷംഭറിന്റെ നൂറാം ജന്മദിനാഘോഷത്തിന് മുമ്പ്, രാഹുലിന്റെ സുഹൃത്തുക്കളായ ബോബിയും ബാമനും ഗോവയിൽ ഒരു അവധിക്കാലം ആഘോഷിക്കാൻ തങ്ങളെ അനുഗമിക്കാൻ അദ്ദേഹത്തെ ക്ഷണിക്കുന്നു, അത് അദ്ദേഹം സ്വീകരിക്കുന്നു.
അതിനിടെ, ആഘോഷത്തിന്റെ തലേന്ന്, ഒരു ക്രിക്കറ്റ് മത്സരത്തിൽ സച്ചിൻ ടെണ്ടുൽക്കർ തന്റെ 99-ാം റണ്ണിൽ പുറത്താകുന്നത് ടിവിയിൽ കണ്ടപ്പോൾ തന്നെ, ഭീഷംഭരൻ മരിച്ചു.
ഭീഷംഭറിന്റെ ശവസംസ്കാര ചടങ്ങുകൾക്ക് ശേഷം, രാഹുലിന്റെ മുത്തശ്ശി നീതു, രാഹുലിനോട് പറയുന്നു, തന്റെ ചിതാഭസ്മം രണ്ട് ഭാഗങ്ങളായി വിഭജിക്കണമെന്ന് ഭീഷംബർ ആഗ്രഹിച്ചിരുന്നു-ഒരു ഭാഗം ഗംഗയിലും മറ്റൊന്ന് രാമേശ്വരത്തും .
ചിതാഭസ്മം രാമേശ്വരത്ത് കൊണ്ടുപോയി ചിതറിക്കാൻ അവർ രാഹുലിനോട് ആവശ്യപ്പെടുന്നു.
മനസ്സില്ലാമനസ്സോടെ, അവൻ അവളുടെ അഭ്യർത്ഥന സ്വീകരിക്കുന്നു, പക്ഷേ ഗോവ യാത്രയിൽ പങ്കെടുക്കാൻ അവൻ ആഗ്രഹിക്കുന്നു.
രാഹുലും ബോബിയും ബാമനും ഗോവയിൽ ചിതാഭസ്മം എറിയാൻ പദ്ധതിയിട്ടെങ്കിലും നീതു അവനെ യാത്രയാക്കാൻ ആഗ്രഹിക്കുന്നു, രാഹുലിനെ ട്രെയിനിൽ യാത്ര ചെയ്യാൻ നിർബന്ധിക്കുന്നു.
അവൻ ചെന്നൈ എക്‌സ്‌പ്രസിൽ ഒറ്റ ടിക്കറ്റ് ബുക്ക് ചെയ്യുന്നു, വഴിയിലുടനീളം കല്യാൺ ജംഗ്ഷൻ സ്റ്റേഷനിൽ വെച്ച് ബോബിയെയും ബാമനെയും കാണാൻ പദ്ധതിയിടുന്നു.
എന്നിരുന്നാലും, ചിതാഭസ്മം എടുക്കാൻ രാഹുൽ മറന്നു, അവ ശേഖരിക്കാൻ മടങ്ങുമ്പോൾ അയാൾക്ക് ട്രെയിൻ മിക്കവാറും നഷ്ടമായി.
ട്രെയിൻ വിടാൻ ശ്രമിക്കുന്നതിനിടെ, അതിൽ കയറാൻ ഓടുന്ന ഒരു യുവതിയെ രാഹുൽ ശ്രദ്ധിക്കുന്നു.
അവൻ അവളെയും മറ്റ് നാല് ആളുകളെയും ഓടുന്ന ട്രെയിനിൽ കയറാൻ സഹായിക്കുന്നു, പക്ഷേ അയാൾ ഇറങ്ങുന്നതിന് മുമ്പ് ട്രെയിൻ സ്റ്റേഷൻ വിട്ടു.
ഹിന്ദി ചലച്ചിത്രഗാനങ്ങളുടെ പാരഡികൾ പാടി ആശയവിനിമയം ആരംഭിക്കുന്ന സ്ത്രീയുമായി രാഹുൽ ഉല്ലസിക്കാൻ ശ്രമിക്കുന്നു, കൂടാതെ നാല് പുരുഷന്മാർ അവളെ തട്ടിക്കൊണ്ടുപോകാൻ ശ്രമിക്കുകയാണെന്ന് വിശദീകരിക്കുന്നു.
അവളുടെ സുഹൃത്തുക്കളെ ബന്ധപ്പെടാൻ രാഹുൽ അവൾക്ക് തന്റെ മൊബൈൽ ഫോൺ കടം കൊടുക്കുന്നു, എന്നാൽ കൂടെയുള്ള പുരുഷന്മാർ അത് പിടിച്ച് ട്രെയിനിൽ നിന്ന് എറിഞ്ഞു.
രാഹുലിന് ദേഷ്യം വന്നെങ്കിലും പുരുഷന്മാർ ആയുധങ്ങൾ കൈവശം വച്ചിരിക്കുന്നതിനാൽ ഒന്നും പറയുന്നില്ല.
രാഹുൽ അവരെക്കുറിച്ച് ട്രാവലിംഗ് ടിക്കറ്റ് എക്സാമിനറോട് പറയുന്നു, പക്ഷേ അവർ ഇൻസ്പെക്ടറെ ഒരു പാലത്തിന് താഴെയുള്ള നദിയിലേക്ക് തള്ളിയിടുന്നു.
പരിഭ്രാന്തനായ രാഹുൽ, ആ നാലുപേരും അവളുടെ കസിൻമാരാണെന്നും അവളുടെ യഥാർത്ഥ പേര് മീനലോചനി "മീനമ്മ" അഴഗുസുന്ദരം എന്നാണെന്നും മനസ്സിലാക്കുന്നു.
തംഗബല്ലി എന്ന റഫിയുമായുള്ള നിർബന്ധിത വിവാഹത്തിൽ നിന്ന് അവൾ ഒളിച്ചോടുകയാണ്.
മീനമ്മയുടെ അച്ഛൻ ദുർഗേശ്വര "ദുർഗേഷ്" അഴഗുസുന്ദരം തമിഴ്നാട്ടിലെ പ്രാദേശിക മാഫിയയുടെ ശക്തനായ തലവനാണ്.
പ്രമാണം:Chennai Express screenshot.jpg 1995-ലെ ദിൽവാലെ ദുൽഹനിയ ലേ ജായേംഗേ എന്ന സിനിമയിലെ പ്രശസ്തമായ ട്രെയിൻ രംഗത്തിന്റെ സ്പൂഫായ മീനമ്മയെ ( ദീപിക പദുക്കോൺ ) ട്രെയിൻ കയറാൻ സഹായിക്കുന്ന രാഹുൽ ( ഷാരൂഖ് ഖാൻ )
മീനമ്മ രാഹുലിനെ ദുർഗേഷിന്റെ അടുത്തേക്ക് കൊണ്ടുപോകുകയും രാഹുലിനെ തന്റെ കാമുകനാണെന്ന് പരിചയപ്പെടുത്തുകയും ചെയ്യുന്നു.
തമിഴിൽ അറിവില്ലാത്തതിനാൽ രാഹുൽ അറിയാതെ സ്വീകരിക്കുന്ന ഒരു ദ്വന്ദ്വയുദ്ധത്തിന് തങ്കബല്ലി രാഹുലിനെ വെല്ലുവിളിക്കുന്നു.
ദ്വന്ദ്വയുദ്ധത്തിന്റെ രാത്രിയിൽ, ഷംഷർ എന്ന പ്രാദേശിക പോലീസുകാരന്റെ സഹായത്തോടെ രാഹുൽ രക്ഷപ്പെടുന്നു, പക്ഷേ ശ്രീലങ്കൻ ഭീകരരും കള്ളക്കടത്തുകാരും ഉള്ള ഒരു കപ്പലിൽ അദ്ദേഹം എത്തിച്ചേരുന്നു.
തുടർന്ന് പോലീസ് സേനയും തീവ്രവാദികളും തമ്മിൽ വെടിവെയ്പ്പ് നടക്കുന്നു.
പോലീസ് ഉദ്യോഗസ്ഥർ അന്വേഷിച്ച് രാഹുലിനെ കസ്റ്റഡിയിൽ എടുക്കുമ്പോൾ, അയാൾ തന്റെ കഥ പറഞ്ഞ് കൊമ്പനിൽ തിരിച്ചെത്തുന്നു.
ദുർഗേഷിന്റെ അരിവാളേന്തിയ കൂട്ടാളികളാൽ പരിഭ്രാന്തരാകുകയും വീണ്ടും വളയുകയും ചെയ്ത രാഹുൽ മീനമ്മയെ ബന്ദിയാക്കുന്നതായി നടിക്കുകയും ദുർഗേഷിന്റെ ആളുകളുമായി യുദ്ധം ചെയ്തുകൊണ്ട് ദുർഗേഷിന്റെ കാറിൽ അവളോടൊപ്പം രക്ഷപ്പെടുകയും ചെയ്യുന്നു.
കാർ ബ്രേക്ക് ഡൗണായപ്പോൾ രാഹുലും മീനമ്മയും വഴക്കിട്ടു പിരിയുന്നു.
ഏത് വഴിയാണ് പോകേണ്ടതെന്ന് അറിയാതെ രാഹുൽ, മീനമ്മയുടെ അടുത്തേക്ക് മടങ്ങുന്നു, അവനെ വിധംബ ഗ്രാമത്തിലേക്ക് കൊണ്ടുപോകുന്നു.
സംരക്ഷണവും വിശ്രമവും ആവശ്യമുള്ള വിവാഹിതരായ ദമ്പതികളാണെന്ന് മീനമ്മ ഗ്രാമവാസികളോട് പറയുന്നു, ഗ്രാമവാസികൾ ഇത് സമ്മതിക്കുന്നു.
താൻ രാഹുലുമായി പ്രണയത്തിലാണെന്ന് മീനമ്മ മനസ്സിലാക്കുന്നു.
രാഹുൽ ഒളിച്ചോടാൻ പദ്ധതിയിടുമ്പോൾ, ഗ്രാമവാസികളുടെ അവിശ്വാസം സമ്പാദിക്കാൻ ആഗ്രഹിക്കാതെ അവൾ വാദിക്കുന്നു.
രാഹുലിനെ പോകാൻ ശ്രമിക്കുന്നതിനിടയിൽ തംഗബല്ലി പിടിക്കുന്നു, പക്ഷേ ഗ്രാമവാസികൾ അവരെ വീണ്ടും രക്ഷപ്പെടാൻ സഹായിക്കുന്നു.
ഭീഷംഭരന്റെ ചിതാഭസ്മം വിതറാൻ മീനമ്മ രാഹുലിനെ പ്രേരിപ്പിക്കുകയും അദ്ദേഹത്തോടൊപ്പം രാമേശ്വരത്തേക്ക് യാത്ര ചെയ്യുകയും അവിടെ അവർ ചടങ്ങുകൾ പൂർത്തിയാക്കുകയും ചെയ്യുന്നു.
തിരിച്ചുപോകുമ്പോൾ, താൻ മീനമ്മയുമായി പ്രണയത്തിലാണെന്ന് മനസ്സിലാക്കുന്ന രാഹുൽ, അവർ എവിടേക്കാണ് പോകുന്നതെന്ന് അവളോട് പറയുന്നില്ല.
അവൻ മീനമ്മയെ ദുർഗേഷിന്റെ അടുത്തേക്ക് കൂട്ടിക്കൊണ്ടുപോയി, മീനമ്മയുടെ ആഗ്രഹം മനസ്സിലാക്കി ബഹുമാനിക്കാൻ ശ്രമിക്കുന്നു.
മീനമ്മയോട് തനിക്ക് അവളെ ഇഷ്ടമാണെന്നും പറയുന്നു.
ഇത്തവണ പോരാട്ടത്തിന് തയ്യാറാണെന്ന് രാഹുൽ തങ്കബല്ലിയോടും ഗുണ്ടകളോടും പറയുന്നു.
തുടർന്നുള്ള പോരാട്ടത്തിൽ, രാഹുലിന് ഗുരുതരമായി പരിക്കേറ്റെങ്കിലും വിജയിച്ചു.
രാഹുലിനെപ്പോലൊരു സാധാരണക്കാരന്റെ സ്‌നേഹമാണ് തങ്ങളുടെ ശാരീരികശേഷിയേക്കാളും രാഷ്ട്രീയ സ്വാധീനത്തേക്കാളും വലുതെന്ന് അംഗീകരിച്ച് ദുർഗേഷും തങ്കബലിയും പരിഷ്‌കരിച്ചു.
മീനയെ വിവാഹം കഴിക്കാൻ ദുർഗേഷ്, രാഹുലിനെ അനുവദിച്ചു.
സ്‌നേഹത്തിന് പ്രാദേശിക, ഭാഷാ അതിർവരമ്പുകളൊന്നും അറിയില്ലെന്നും ശക്തമായ ഹൃദയത്തോടെ സാധാരണക്കാരന് നേടാനാകുന്ന കാര്യങ്ങളിൽ അതിരുകളില്ലെന്നും രാഹുൽ സന്ദേശം നൽകുന്നു.
അഭിനേതാക്കൾ ദീപിക പദുകോൺ - മീനാലോചനി "മീനമ്മ" അഴഗുസുന്ദരം ഷാരൂഖ് ഖാൻ - രാഹുൽ മിതൈവാല നികിതിൻ ധീർ - തങ്കബല്ലി (മീനമ്മയുടെ പ്രതിശ്രുത വരൻ) സത്യരാജ് - ദുർഗേശ്വര "ദുർഗേഷ്" അഴഗുസുന്ദരം (മീനമ്മയുടെ അച്ഛൻ) മുകേഷ് തിവാരി - ഇൻസ്പെക്ടർ ഷംഷേർ കാമിനി കൗശൽ - നീതു ഭീഷാംബർ മിഠായിവാല (രാഹുലിന്റെ മുത്തശ്ശി) പുവിഷ മനോഹരൻ - രാധിക "രാധ" അഴഗുസുന്ദരം (മീനാമ്മയുടെ കസിൻ) ലേഖ് ടണ്ടൻ - ഭീഷംബർ മിതൈവാല (രാഹുലിന്റെ മുത്തച്ഛൻ) മനു മാലിക് - ബമൻ (രാഹുലിന്റെ സുഹൃത്ത്) രാകേഷ് കുക്രേത്തി - ബോബി (രാഹുലിന്റെ സുഹൃത്ത്) മോഹൻ രാമൻ - ഗ്രാമ പുരോഹിതൻ യോഗി ബാബു - ശ്രീലങ്കൻ കള്ളക്കടത്തുകാരൻ ജാസ്പർ - ഹെഞ്ച്മാൻ ബസന്റ് രവി - "പെരിയ അണ്ണാ" എന്നറിയപ്പെടുന്ന ദുർഗേശ്വരയുടെ സഹായി കിംഗ് കോങ് - വഴിയാത്രക്കാരൻ ജിമ്മി മോസസ് - ട്രക്ക് ഡ്രൈവർ ഡൽഹി ഗണേഷ് - ഗ്രാമവാസി പ്രിയാമണി (ഐറ്റം നമ്പർ "1 2 3 4 ഡാൻസ് ഫ്ലോർ") നിർമ്മാണം വികസനവും കാസ്റ്റിംഗും